El Festival Al Crepuscle es clausura amb un concert que fusiona Bach amb els sons africans
25 de juny 2021

![Imagen 1](/media/dwqfotvv/83-c_miniafri.jpg)![Imagen 2](/media/hdlfkdge/83-c_m2afri.jpg)

​![Imagen sin texto alternativo.](/media/q43gv5x1/83-c_c1afri.jpg)  
  

La primera edició del Festival Al Crepuscle arriba a la seua fi demà, dissabte 26 de juny, en el Teatre Romà amb un espectacle que fusiona música clàssica amb ritmes africans, _Afrikanbach_. La Companyia Hongaresa de Teatre ha organitzat el festival conjuntament amb l'Ajuntament de Sagunt des de les regidories de Cultura i Turisme.

El músic i compositor Jesús Salvador _Chapi_ lidera esta proposta que combina onírics paisatges sonors de Johann Sebastian Bach amb trets musicals de tint afro. _Afrikanbach_ és un heterogeni discurs musical contemporani dedicat a una figura musical sense precedents en la història de la cultura universal.

El programa està compost per peces de l'autor arranjades sobre la base orquestral de percussió i algunes músiques tradicionals africanes, sens dubte inspirades en l'arquetip de la humanitat i l'espiritualitat propi de Bach. La música arquitectònica del compositor alemany ha sigut la font d'inspiració del conjunt.

«**Bach fascina, esglaia i estremix al mateix temps que suscita eixa entitat de passat, present i futur, infringint tots els convencionalismes del pas del temps i establint una relació semiòtica entre allò diví i allò real, igual que ocorre amb la música africana. Ambdos estan unides pel dolor**», explica el responsable de la proposta, que compta per a la seua posada en escena amb el grup de percussió Proletaris del ritme, l’Orfeó Universitari de València i el grup de música tradicional africana Lluna d'Àfrica.

El Festival Al Crepuscle part d'una idea original de la Companyia Hongaresa de Teatre lligada al moment del dia que els directors de fotografia han batejat com l'hora màgica: la posta del sol. El nou esdeveniment d'arts escèniques se celebra en el Teatre Romà en eixe trànsit entre el dia i la nit, i d'ací el seu nom.

Les entrades de l'actuació, que tenen un cost de 7 euros, es poden adquirir a través d'este [enllaç​](https://www.servientradas.com/espectaculo/AYUNTAMIENTO_DE_SAGUNTO/19/afrikanbach.html). Així mateix, durant tota la representació es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic.

  

![Imagen sin texto alternativo.](/media/4xwnypzm/83-c_crepusclecuerpo2.jpg)  

  

*   [](http://www.facebook.com/sharer.php?u=https://aytosagunto.es/va/actualitat/el-festival-al-crepuscle-es-clausura-amb-un-concert-que-fusiona-bach-amb-els-sons-africans/ "Facebook")
*   [](http://twitter.com/share?url=https://aytosagunto.es/va/actualitat/el-festival-al-crepuscle-es-clausura-amb-un-concert-que-fusiona-bach-amb-els-sons-africans/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-festival-al-crepuscle-es-clausura-amb-un-concert-que-fusiona-bach-amb-els-sons-africans/ "Linked In")
*   [](mailto:?body=https://aytosagunto.es/va/actualitat/el-festival-al-crepuscle-es-clausura-amb-un-concert-que-fusiona-bach-amb-els-sons-africans/)